Kabinet Ismail Haniyeh kedua

Kerajaan Perpaduan Kebangsaan Palestin, atau Kabinet Ismail Haniyeh kedua ialah sebuah pemerintahan bagi Pihak Berkuasa Kebangsaan Palestin, yang diketuai oleh Ismail Haniyeh, yang dibentuk pada 17 Mac 2007 dan dibubarkan pada 14 Jun 2007.

Kerajaan Perpaduan ini dibentuk pada 17 Mac 2007 susulan rundingan di Mekah, tetapi disebabkan gagal mendapatkan sokongan antarabangsa (kerana tidak memenuhi syarat daripada Kuartet), ia tidak bertahan lama. Israel menolak pembentukan kerajaan ini dan berkata akan berunding dengan Abbas, tetapi tidak dengan kerajaan baharu melainkan ia mengiktiraf kewujudan negara Yahudi tersebut. Pegawai Israel berkata mereka akan cuba memujuk dunia untuk tidak berunding dengan kerajaan ini.

Kerajaan ini dibubarkan oleh Presiden Mahmud Abbas pada 14 Jun 2007 selepas Hamas mengambil alih pentadbiran Gaza.

 Latar belakang 
Hamas telah menang bergaya pada pilihan raya perundangan Palestin yang berlangsung pada 25 Januari 2006. Israel dan Kuartet Timur Tengah sebelum ini mneyatakan untuk menyambung bantuan mereka dan berdialog dengan Kerajaan Palestin di bawah pentadbiran Hamasdengan syarat Hamas perlu bersetuju dengan tiga syarat: mengiktiraf Israel, menolak tindakan kekerasan, dan menerima perjanjian-perjanjian sebelum ini antara Israel dan Kerajaan Palestin, termasuk Perjanjian Oslo. Ismail Haniyeh menolak untuk menerima syarat-syarat tersebut. Pada hari Kabinet Pertama mengangkat sumpah pada 29 Mac, Israel dan Kuartet menghentikan semua dialog dengan Kerajaan Palestin dan terutama kepada semua anggota kabinet Hamas, menghentikan bantuan-bantuan yang disediakan kepada Kerajaan Palestin dan mengenakan sekatan bagi menentang Kerajaan Palestin di bawah Hamas. Israel juga menahan pemindahan hasal Kerajaan Palestin untuk lebih setahun.Report on UNCTAD assistance to the Palestinian people: Developments in the economy of the Occupied Palestinian Territory, para 9-24. United Nations Conference on Trade and Development, 6 July 2015 (doc.nr. TD/B/62/3). SourceIsrael’s retaliatory seizure of tax, pp. 10-11. Al-Haq, 1 April 2015. Here available

Presiden Abbas dan Pertubuhan Pembebasan Palestin yang dikuasai Fatah membangunkan sebuah rancangan untuk menggantikan pentadbiran Hamas dengan sebuah pentadbiran yang diterima Israel dan komuniti antarabangsa. Menurut perancangan tersebut, yang didedahkan dalam Kertas-kertas Palestin milik Al Jazeera, sebuah kerajaan perpaduan kebangsaan akan dibentuk sebagai persediaan untuk pilihan raya perundangan dan presiden pada pertengahan 2007. Sekiranya penubuhan kerajaan gagal memenuhi syarat Kuartet, Abbas akan membubarkan kerajaan tersebut dan membentuk kerajaan darurat atau akan mengadakan pilihan raya lebih awal. Sebuah "Pelan Tindakan Menuju Pilihan Raya Awal" dibayangkan dengan pembesaran Pengawal Presiden Fatah, pembaharuan dalaman Fatah, memperkasa institusi presiden, penyambungan semula bantuan daripada komuniti antarabangsa menerusi pejabat presiden, dan penamatan pemberhentian cukai oleh Israel.

 Garis masa 
Pada 25 Januari 2006, Hamas menang dalam pilihan raya bagi Majlis Perundangan Palestin (PLC).

Pada 29 Mac 2006, kerajaan pentadbir Palestin pertama diketuai Ismail Haniyeh mengangkat sumpah. Israel, Amerika Syarikat, Kesatuan Eropah dan beberapa buah negara lain mengenakan sekatan terhadap kerajaan Palestin, termasuk penggantungan bantuan antarabangsa.

Pada 17 Jun 2006, sebuah mekanisme antarabangsa sementara bagi menyalurkan bantuan kepada warga Palestin tanpa melalui kerajaan pimpinan Hamas, termasuk membayar dana bantuan terus ke akaun Presiden Abbas, ditubuhkan.US "Blocks" Palestinian Aid Plan , BBC News; Powers agree Palestinian Aid Plan , BBC News; Palestinians to Get Interim Aid , BBC News

Pada 8 Februari 2007, rundingan dibuat dalam Persetujuan Mekah Fatah–Hamas menghasilkan keputusan untuk membentuk sebuah kerajaan perpaduan kebangsaan Palestin.Middle East Report No. 62: After Mecca: Engaging Hamas , International Crisis Group (26 February 2007). Persetujuan itu ditandatangani oleh Abbas bagi pihak Fatah dan Khaled Meshal bagi pihak Hamas.Palestinian rivals sign power-sharing deal, Associated Press (8 February 2007). Persetujuan ini juga mengandungi sebuah "surat suruhanjaya" daripada Abbas kepada Ismail Haniyeh, memanggil Haniyeh sebagai menteri perdana bagi kerajaan seterusnya untuk mencapai matlamat kebangsaan Palestin sebagaimana dipersetujui oleh Majlis Kebangsaan Palestin, Undang-Undang Asas dan Dokumen Perdamaian Kebangsaan (Dokumen Tahanan-Tahanan) begitu juga keputusan sidang keuncak Arab.

Pada 17 Mac 2007, Haniyeh membentangkan kabinet perpaduan kebangsaan kepada PLC,PM Hanieh Speech before the PLC March 17, 2007. JMCC. Archived on 4 October 2009 yang mana telah dipersetujui 83–3. Pada masa yang sama, 41 daripada 132 anggota PLC berada dalam penjara Israel.Palestinians OK Unity Govt. Arab News, 18 March 2007 25 orang menteri telah mengangkat sumpah sehari selpas itu di hadapan Presiden Abbas.The PA Ministerial Cabinet List—The National Unity Government March 2007. JMCC. Archived on 4 October 2009 Matlamat kerajaan perpaduan kebangsaan termasuklah mengakhiri pendudukan Israel di wilayah Palestin dan mengiktiraf hak untuk menentukan nasib orang Palestin sendiri, dan menubuhkan sebuah negara Palestin yang merdeka dengan penuh kedaulatan menurut sempadan 1967, dengan Baitulmaqdis sebagai ibu negara, melaksanakan Persetujuan Kaherah berkaitan PLO, dan komitmen untuk hak orang Palestin untuk pulang. Israel menolak pembentukan kerajaan ini.

Antara 10 dan 14 Jun 2007, Hamas mengambil alih kawalan Genting Gaza selepas berlaku pertempuran dengan Fatah.Haaretz/Associated Press, 10 June 2007, Palestinian gunmen target Haniyeh's home in Gaza. On web.archive.orgGuardian, 15 June 2007, Hamas takes control of Gaza

Pada 14 Jun 2007, Presiden Abbas menerbitkan titah presiden untuk mengisytiharkan keadaan darurat, dan membubarkan kerajaan perpaduan pimpinan Haniyeh.Presidential Decrees Issued on June - July 2007. JMCC, archived on 12 October 2007 Beliau melantik sebuah kabinet darurat diterajui oleh Salam Fayyad dan secara kontroversi menggantung fasal dalam Undang-Undang Tubuh untuk mengetepikan keperluan kepada kelulusan PLC bagi membentuk kerajaan. Kerajaan Fayyad dengan pantas diiktiraf oleh komuniti antarabangsa. Haniyeh dan Hamas enggan menerima pembubaran tersebut, dan terus mendakwa mereka sebagai pemerintah yang sah bagi Pentadbiran Palestin atas asas PLC, yang masih didominasi Hamas pascapilihan raya, tidak meluluskan penubuhan kerajaan baharu tersebut.

 Anggota kabinet 
Mac hingga Jun 2007The PA Ministerial Cabinet List—The National Unity Government March 2007. JMCC. Archived on 4 October 2009
NamaJawatanParti1Ismail HaniyehPerdana MenteriHamas2Azzam al-AhmadTimbalan Perdana MenteriFatah3Salam FayyadMenteri KewanganHala Ketiga4Ziad Abu AmrMenteri Hal Ehwal LuarBebas5Nasiruddin Al-SyairMenteri PendidikanHamas6Samir Abu EishahMenteri PerancanganHamas7Mohammad BarghusiMenteri Kerajaan TempatanHamas8Ziad Al-ZazaMenteri Hal Ehwal EkonomiHamas9Basem NaimMenteri Belia dan SukanHamas10Yusuf al-MansiMenteri Telekomunikasi dan Teknologi MaklumatHamas11Mohammad al-AghaMenteri PertanianHamas12Ali al-SartawiMenteri KeadilanHamas13Hussein TarturiMenteri Wakaf dan Hal Ehwal AgamaHamas14Amal SeyamMenteri Hal Ehwal WanitaHamas15Wasfi KabhaMenteri Negara bagi Hal Ehwal Penempatan dan Tembok PemisahHamas16Radwan al-AkhrasMenteri KesihatanFatah17Saadi al-KrunzMenteri PengangkutanFatah18Mahmud AlulMenteri BuruhFatah19Taysir Abu SunainahMenteri Hal Ehwal TahananFatah20Samih al-AbedMenteri Kerja RayaFatah21Khulud DaaibesMenteri PelanconganBebas22Hani al-QawasmiMenteri Dalam NegeriBebas23Mustafa BarghusiMenteri PeneranganInisiatif Kebangsaan Palestin24Bassam al-SalihiMenteri KebudayaanParti Rakyat Palestin25Saleh ZaidanMenteri Hal Ehwal MasyarakatBarisan Demokratik untuk Pembebasan Palestin

 Rujukan 

Kategori:Kerajaan Negara Palestin
Kategori:Penubuhan 2007 di wilayah Palestin
Kabinet 2